
Dunaszekcső Községi Önkormányzat Képviselő-testülete

5/2009.

Jegyzőkönyv

Készült a Dunaszekcső Községi Önkormányzat Képviselő-testülete 2009. május 11. napján megtartott üléséről.
Jelen vannak:

	Faller János
	polgármester

	Szabó Gergely

Bíró Zsolt

Bokor Zoltánné

Kulutácz Zoltán
	alpolgármester

	Metz Judit
	képviselők

	
	


         Pest Éva  körjegyző

 Igazoltan távol: Frányó János, Prucs András, Sándor József, Tóth András

Faller János polgármester köszönti a megjelenteket, megállapítja, hogy az ülés határozatképes, mert a megválasztott 10 fő képviselő közül 6 fő az ülésen megjelent. Javaslatot tesz az ülés napirendi pontjaira, melyet a testület újabb javaslat nélkül az alábbiak szerint egyhangúlag elfogad:

1.) Árvízi védekezés pályázata

Előterjesztő: Faller János polgármester

2.) Ingatlanvásárlás

      Bíró Zsolt képviselő, a Dunaszekcsőért Alapítvány kuratóriumának elnöke

3.) Tájékoztató a közvilágítás korszerűsítéséről
Előterjesztő: Faller János polgármester, M Naturaland képviselői

4.) Várhegy csatornázása
Előterjesztő: Faller János polgármester

5.) SÁIO és AMI tagintézmény kérelme

Előterjesztő: Faller János polgármester

6.) Közbeszerzési terv
Előterjesztő: Faller János polgármester

7.) Fontosabb események

Előterjesztő: Faller János polgármester
8.) Alapító okiratok felülvizsgálata

Előterjesztő: Pest Éva  körjegyző

Zárt ülésen: Dunabeton Kft. kérelme

NAPIRENDI PONTOK TÁRGYALÁSA

1.napirendi pont: Faller János polgármester: Az árvízi védekezés Dunaszekcső Önkormányzata életében fontos feladat.  Minden árhullám levonulása után szó került a község védelmének végső megoldásáról. Most talán valóra is válhat ez a terv. Megjelent a pályázati kiírás, erről már beszélt a testületnek, és az indulásról döntés is született. Most már előrébb léptünk, van tervező, aki megkapta a tavalyi szolnoki vízügyes szakember által készített tanulmányt is. Ez az anyag csak hozzá került, az önkormányzattól még senki sem láthatta. A terv szerint: Felsődunasoron, Halász utcában és Alsódunasoron betonfal, a pataknál zsilip, és utána végig töltés. 

A pályázat előkészítő szakaszában 15%-os önerő kell felvállalnia az önkormányzatnak. A kivitelezés során szállítói finanszírozás lesz, és erre a támogatottság 100%-os. 2010-2011-ben kell tervezni az előkészítés 15%-os önerejét. 

Május 17.napján lakossági fórum lesz, kéri a képviselőket, hogy jelenjenek ott meg. Jelen lesz a tervező is, aki ismerteti az elképzeléseit. A tervezéssel ugyanazt a tervezőt bízta meg, aki a Diási árok terveit is készítette. Javasolja, hogy a testület fogadja el a pályázat elkészítését, az előkészítés 15%-os költségviselését.

Kérdés, hozzászólás nem volt, a testület 6 szavazattal 0 ellenében a következő határozatot hozta:

28/2009.(V.11.) Kt.számú határozat

a KEOP 2009-2.1.2 pályázathoz
Dunaszekcső község Önkormányzata  „Dunaszekcső község árvízvédelme” címmel a KEOP 2009-2.1.2 támogatási rendszerhez benyújtott pályázatában bruttó 50.400.000 Ft teljes költségű beruházásra pályázik, melyhez a bruttó 7.560.000 Ft önerőt biztosítja a projekt ütemezésének megfelelően 2009-2015 évi költségvetései terhére.

	„Dunaszekcső község árvízvédelme" projekt ütemezése

	Pályázat beadása
	2009.05.18.

	Hiánypótlások, döntési mechanizmus, szerződéskötés
	2009.05.18.-2009.12.01.

	Projekt kezdése
	2009.12.01.

	Projekt előkészítés
	2009.12.01.-2011.11.30.

	Hiánypótlás, döntési mechanizmus, szerződéskötés
	2011.12.01.-2012.04.30.

	Megvalósítás
	2012.05.01.-2015-06.30.


Határidő: pályázat beadására 2009.május 18.
Felelős: Faller János polgármester

2.napirendi pont: Faller János polgármester felkéri Bíró Zsoltot, hogy az előterjesztését tegye meg. 
Bíró Zsolt: A község területén a Magtártól nem messze van az ingatlan. Valamikor a Bésán család lakott benne. A Magtár, a Szeteli ház és ez az ingatlan egy együttest képeztek. Jó pár évvel ezelőtt megvásárolta valaki, aki most eladná. Van is rá vevője, de az lebontásra venné meg. Kéri a testületet, hogy vegye meg az épületet, mert a lebontást az nagyon sajnálná. A szolgálati lakás terveihez jól illeszkedhetne az ingatlan. Nagy kertje van, ahol még teniszpályát is ki lehet alakítani. A tulajdonos 3 millió forintért vette 2002-ben. Hosszú távon kell gondolkodni, ezért vállalja pályázat elkészítését is. 
Faller János: A döntés előtt meg kell keresni a tulajdonost, és tárgyalni kell vele. Nyilván nem lenne jó a bontás. A falu szívében lévő nagy telekről és épületről van szó. Mindenképpen előbb tárgyalni kívánna a tulajdonossal.

Kérdés, hozzászólás nem volt, a testület 6 szavazattal 0 ellenében a következő határozatot hozta:
29/2009.(V.11.) Kt.számú határozat

ingatlanvásárlásról

A képviselő-testület nem dönt a Vörösmarty u.1.szám alatti ingatlanvásárlás ügyében, hanem felhatalmazza a polgármestert, hogy kezdeményezzen tárgyalásokat a tulajdonossal további információk megszerzése érdekében.
3.napirendi pont: Faller János polgármester köszönti az előadókat, kéri, hogy kiadott anyagukat egészítsék ki.

M.Naturaland képviselője: A korszerűsítés ledes közvilágítást jelentene, amellyel jelentős megtakarítást érhet el az önkormányzat. A jelenlegi fogyasztás 25.380 Watt, átszerelés után 15.800 Watt lenne. A karbantartás a futamidő alatt 0 Ft lenne, utána pedig szerződés függvénye. 

Faller János: Június 30-án jár le az E-Onnal kötött szerződés. Bele szól-e ebbe a döntésbe az E-On? Volt-e már ezzel kapcsolatban tapasztalatuk? Lehet-e pályázni a megvalósításra? Van-e olyan kitétel, hogy a KEOP-nál csak 1 pályázata lehet az önkormányzatnak? 
M.Naturaland képviselője: Ilyen pályázati lehetőség nincs a KEOP-nál. De pályázni lehet.

Számolt megtérülési időt. 42.882 eFt a beruházás, ez a terméket és a szerelést jelenti. 32 hónap alatt térül meg, 340 órával számolva.

Faller János: Ki végzi a pályázat írását? Milyen finanszírozási lehetőséggel számolhat?

M.Naturaland: Cége mindent elvégez. Szükséges megvalósíthatósági tanulmány, különböző elszámolható költségek vannak a pályázati kiírásban, és a tanulmány is benne van. A finanszírozás a pályázó döntése alapján valósul meg. 

Faller János: Ha szállítói finanszírozást kér az önkormányzat, akkor emelkednének-e a költségek? Plusz lámpák kihelyezéséről is szó volt. Mennyi lenne az ára?
M.Naturaland képviselője: Az ár 1.050.000 Ft. Létezik olcsóbb megoldás is, de stabil rendszernek kell lennie, mert közvilágításról van szól. A telepítés könnyű, lyukat fúrnak, abba beton kerül, és erre négy csavarral erősítik rá az oszlopot.
Faller János: Amiért felvállalta a tájékoztatás meghallgatását az az energiatakarékosság, a megtakarítás. 10 éve cseréltük le a lámpatesteket, hosszabb időre számítottunk a döntés idején. Ha az önkormányzat belevág ebbe a megoldásba, akkor a cégük vállalja-e az egyezkedést az E-On-nal? Az 56-os főútra vonatkozó előírásokat tudják-e teljesíteni?

Szabó Gergely: Számíthatunk rongálásokra. Van-e biztosítása a cégnek? Ki viseli a rongálás miatti helyreállítás költségeit?

M.Naturaland képviselője: A vandalizmus nehéz ügy. Előny, hogy alkatrészenként lehet pótlást végezni, így csökkenhet a költség. Az önkormányzat biztosítása nem terjed ki a közvilágításra? 

Az ajánlott megoldás élettartama 15 év. A rendszer a feszültségcsökkenést is tűri, így a feszültséget lehet csökkenteni is. 

Faller János: Ne kerüljön többe, mint most. Ez volt a cél a gazdaságossági számításnál. 122 lámpa van a főút mellett és 321 a saját útjaink mentén. 

Mi a pályázat beadási határideje? Mennyi idő az elkészítése?

M.Naturaland: A pályázat folyamatosan beadható. Az energiahatékonyság preferálása nagyon fontos, ezért a megpályázható összeg felső határa is nagyon magas. Ha kész a terv, akkor jól minősíthető pályázat lesz. Ami még nagyon fontos, hogy teljesíthető paraméterek legyenek a pályázatban. A pályázatokat a beadás miatt egyesével bírálják el. Nem tart hosszú ideig a pályázatot elkészíteni, a tanulmány a fontosabb és hosszabb, de az is kb. 30 nap alatt megvan. A testületi döntés meghozatalához készít egy írásos anyagot, egy menetrendet, gazdaságossági számítást. 

Faller János polgármester: Ha megküldik az említett anyagokat, akkor napirendre tűzi, és a testület dönthet a közvilágítás korszerűsítése ügyében.

Az M.Naturaland képviselői elhagyják az üléstermet. 

4.napirendi pont: Faller János polgármester: A Várhegy csatornázási terveihez elengedhetetlennek tartja a tervező a geodéziai tanulmányokat, és azt ő maga nem tudja felvállalni. A talajmechanikai és geodéziai munkákra kapott árajánlat alapján 7.680.000 Ft a költség. A teljes Várhegyre vonatkozó anyag készül el így, a megvalósítás azonban több ütemes lesz. 
Kérdés, hozzászólás nem volt, a testület 6 szavazattal 0 ellenében a következő határozatot hozta:

30/2009.(V.11.) Kt.számú határozat

a Várhegy csatornázási terveinek folytatása

A képviselő-testület tudomásul veszi, hogy a Várhegy csatornázási terveinek elkészítéséhez elengedhetetlen a talajmechanikai és geodéziai felmérés és tanulmány elkészítése. A testület a 7.680.000 Ft-ot a költségvetés tartaléka terhére biztosítja.
Határidő: azonnal

Felelős: Faller János polgármester

5.napirendi pont: Faller János polgármester ismerteti a SÁIO és AMI tagintézmény-vezetőjének kérelmét. (A kérelem a jegyzőkönyv melléklete.)
Kérdés, hozzászólás nem volt, a testület 6 szavazattal 0 ellenében a következő határozatot hozta: 

31/2009.(V.11.) Kt. számú határozat

a SÁIO és AMI kérelméről
A képviselő-testület a SÁIO és AMI dunaszekcsői tagintézményének az elfogadott költségvetési kiadásokon felül 115.000 Ft-ot biztosít kerékpárok vásárlása céljára
Határidő: azonnal

Felelős: Faller János polgármester, Szőcsné Mayer Éva tagintézmény-vezető

6.napirendi pont: Faller János polgármester: A már elfogadott közbeszerzési tervet ki kell egészíteni a készülő árvizes pályázattal. A közbeszerzési terv így a Diási árok, az IKSZT és az árvizes pályázat megvalósítását fogja tartalmazni. Javasolja a közbeszerzési terv módosításának elfogadását.

Vita nem volt, a testület 6 szavazattal 0 ellenében a következő határozatot hozta: 

32/2009.(V.11.) Kt.számú határozat

a közbeszerzési tervről

A képviselő-testület Dunaszekcső község Önkormányzata közbeszerzési tervének módosítását elfogadja. 
7.napirendi pont: Faller János polgármester: A testület elfogadta az önkormányzat közfoglalkoztatási tervét. A közfoglalkoztatás nagyon komoly gondot jelent a folyamatos napi munkavégzéssel kapcsolatos problémák miatt. A foglalkoztatottakat közhasznú támogatással alkalmazott munkavezető irányítja, de a „rendszabályozást” nem tudja megoldani. Munkáltatóként már rendszeressé váló eligazításokat kell tartania. Rendszeressé vált a táppénz, és sok az igazolatlan hiányzás is. Szigorításokat kell bevezetni, és ehhez kéri a testület segítségét is. 

Szabó Gergely: Több jogosítványt kellene a munkavezetőnek kapnia. 

Faller János: Aki 3 napig igazolatlanul hiányzik, annak fel fogjuk bontani rendkívüli felmondással a munkaszerződését. Az ittas dolgozókat rendszeresen haza kell küldeni. Rendkívül sok kárt is okoztak már, és ez hátrányt jelent az önkormányzatnak is, hiszen lesz olyan kár, amelyet a dolgozóval meg sem tudunk téríttetni. 

A héten a Duna-Dráva Nemzeti Park Igazgatóság szakemberei átveszik az általunk előkészített területet az üdülőterület végén. A munka nehéz volt, a téglákat, köveket eltávolítottuk, a terület elsimítása és tárcsázása is megtörtént. 
A május elsejei Sportpályán tartott rendezvény ismételten sikeres volt, és ezúton mond köszönetet minden szervezőnek és segítőiknek.
Április 23-án zajlott le a vis maior támogatásból megvalósult víztorony utólagos ellenőrzése, amelynek során az ellenőrzést végzők mindent rendben találtak. 

Az alpolgármester – polgármesteri távollét miatt – és a körjegyző Kaposváron aláírták a Diási árok felújításának támogatási szerződését.
Az IKSZT pályázatunkkal kapcsolatban is történt ellenőrzés, melynek során az MVH ellenőrei tájékozódtak a pályázat helyszíneiről. 

Megkezdődött a TEÚT pályázatunk kivitelezésének komolyabb fázisa. A járdajavítások ennek a beruházásnak azonban elengedhetetlen elemei lesznek, hiszen az út magasabbra kerülne, mint a házak előtti járda. A vízszolgáltatótól információt kért arról, hogy ki nincs a víz- és csatornarendszerre rákötve, mert a leállásokat minden helyre biztosítani akarja a későbbi útbontások elkerülése érdekében. 

Metz Judit: Információt kérne a szúnyogirtásról.

Faller János: Várhatóan csütörtökön és pénteken lesz irtás. Számolhatunk 1 millió forint kiadással erre az évre.

További hozzászólás nem volt, a testület 6 szavazattal 0 ellenében a következő határozatot hozta:

33/2009.(V.11.) Kt.számú határozat

a két ülés között történt fontosabb eseményekről
A képviselő-testület a két ülés között történt fontosabb eseményekről szóló tájékoztatót tudomásul veszi.
8.napirendi pont: Pest Éva  körjegyző: A költségvetési szervek jogállásáról és gazdálkodásáról szóló 2008.évi CV törvény értelmében az önkormányzatoknak felül kell vizsgálniuk a költségvetési szerveiket, döntést kell hozni esetleges működtetési módosításokról, és az alapító okiratokat is módosítani szükséges. Az intézményfenntartó társulás alapján működtetett közoktatási intézmények alapiratainak módosítása megérkezett Somberekről. Dunaszekcső község Önkormányzatának  a körjegyzőség alapító okirata módosítását kell tárgyalnia. Mindkét módosítást írásban megkapták a képviselők.

Kérdés hozzászólás nem hangzott el, a testület 6 szavazattal 0 ellenében a következő határozatot hozta: 

34/2009.(V.11.) Kt.számú határozat
SÁIO és AMI Alapító Okiratának módosítása.

 


A Sombereki Általános Iskola, Óvoda és Alapfokú Művészetoktatási 

Intézmény Alapító Okiratának felülvizsgálata alapján az alapító okirat az alábbiak szerint módosul:

1.) A 3. pont az alábbi 3.1. bekezdéssel egészül ki:

    3.l. Az intézményirányító, felügyeleti szerve: Somberek Község   

   Önkormányzat Képviselő-testülete

2.) Az 5. pont helyébe az alábbi rendelkezés lép:

    5. Az intézmény jogszabályban meghatározott közfeladata:

    - alapfokú oktatás, alapfokú művészetoktatás, óvodai nevelés,   

     bölcsődei ellátás, családi napközi működtetése.

3.) A 6. pont: Az Intézmény működési területe működési körére   

     módosult.

4.) A 7. pont helyébe az alábbi rendelkezés lép:

     7. Az intézmény jogállása – típusa:

    Tevékenysége jellege alapján: közszolgáltató közintézmény.

    A feladatellátáshoz kapcsolódó funkciója szerint: Önállóan működő, 

    részjogkörrel rendelkező költségvetési intézmény

    Pénzügyi gazdasági feladatait Somberek és Görcsönydoboka    

Községek Körjegyzősége, mint önállóan működő és gazdálkodó    

költségvetési szerv látja el. 

    


    Közoktatási törvény szerinti típusa:

    


    Közoktatásról szóló 1993.évi LXXIX.tv. 33.§.(4)bekezdése alapján 

    olyan többcélú, közös igazgatású közoktatási intézmény, amely   

    szakmailag önálló tagintézményekkel rendelkezik. 

5.) A 8. pont Az intézmény telephelyei és címe pontban a 2.pontban 

    meghatározott tagintézmény telephelyei (csoportok) 1. és 2. pontja     

    hatályát veszti.  

    A Sombereki Általános Iskola, Óvoda és alapfokú Művészetoktatási   

    Intézmény telephelye (csoport) kiegészül az alábbival:

                - 7728 Somberek, Rákóczi u. 21.         művészetoktatás

          A Könyvtár telephely intézményegységei hatályát vesztik. 

         6.) A 9. pont helyébe az alábbi rendelkezés lép: 

        Foglalkoztatási jogviszonyok megjelölése: Közalkalmazotti Törvény,   

       Munka Törvénykönyve, Ptk. 

         7.) A 10. pont Az intézmény alaptevékenysége:

              Alapvető tevékenység szakfeladatai:

             - 801313 alapfokú művészeti oktatás

              Zeneművészeti ág: utolsó mondata kiegészül az alábbiakkal:               

             Zeneelméleti képzés: szolfézs, zeneelmélet, zenetörténet,  

             zeneirodalom.

            A Táncművészeti ág, Színművészet-bábművészeti ág, képző- és      

            iparművészeti ág hatályát veszti. 

 A 801225 és a 80.1226 szakfeladatok esetében az „autista” kikerül.

8.) Az Alapító Okirat 12. pontja az alábbi változásokkal módosul: 

         A Sombereki Általános Iskola és Alapfokú Művészetoktatási 

         Intézmény táncművészeti ág megszűnt. 

        A Sombereki Általános Iskola és Alapfokú Művészetoktatási 

        Intézmény Palotabozsoki Tagiskolája 1. és 2. telephelyei megszűntek

9.) Az Alapító Okirat 14. pontja helyébe az alábbi rendelkezés lép:

    
Az intézmény jogi személyiségű szervezeti egységgel nem rendelkezik. 

10.) A 17. pont helyébe az alábbi rendelkezés lép:

Az alapító Okirat 4.pontjában megnevezett Önkormányzatok  

vagyonáról szóló rendeletei szerint történik a vagyon feletti 

rendelkezés. Az intézmény rendelkezésére álló vagyontárgyakat a 

közoktatást segítő feladatok ellátásához szabadon használhatja, de 

azokat nem idegenítheti el és nem terhelheti meg. 

A testület 6 szavazattal 0 ellenében a következő határozatot hozta: 

35/2009.(V.11.) Kt.számú határozat

Dunaszekcső-Bár Községek Körjegyzősége Alapító Okiratának módosításáról
Dunaszekcső község Önkormányzata a költségvetési szervek jogállásáról és gazdálkodásáról szóló 2008.évi CV törvény 4.§-a alapján a Dunaszekcső-Bár községek Körjegyzősége Alapító Okiratát az alábbiak szerint módosítja:

A 3.pont helyébe az alábbi rendelkezés lép:

3.) Az intézmény alaptevékenysége:

                                                841105  Helyi önkormányzatok, valamint Többcélú Kistérségi Társulások igazgatási tevékenysége
Az intézmény alaptevékenysége szakfeladatonként:

      2009.december 31.napjáig: 

751153    Önkormányzat igazgatási tevékenysége

751186    Önkormányzati képviselőválasztással kapcsolatos feladatok

                  751175    Országgyűlési képviselőválasztással kapcsolatos feladatok végrehajtása

751922    Önkormányzatok és többcélú kistérségi társulások elszámolásai

       2010.január 1.napjától:

841 114 Országgyűlési képviselőválasztásokhoz kapcsolódó tevékenységek

841 115 Önkormányzati képviselőválasztásokhoz kapcsolódó tevékenységek

841 116 Országos, települési és területi kisebbségi önkormányzati választásokhoz kapcsolódó tevékenységek

841 117 Európai parlamenti képviselőválasztáshoz kapcsolódó tevékenységek

841 118 Országos és helyi népszavazáshoz kapcsolódó tevékenységek

841 126 Önkormányzatok és többcélú kistérségi társulások igazgatási tevékenysége

841 901 Önkormányzatok valamint többcélú kistérségi társulások elszámolásai

A 6.pont helyébe az alábbi rendelkezés lép:

6.) Az intézmény irányító szerveinek megnevezése és címe:

Dunaszekcső Községi Önkormányzat Képviselő-testülete

7712.Dunaszekcső, Kossuth L.u.35.

Bár Községi Önkormányzat Képviselő-testülete

7711.Bár, Szabadság u.62.

Az eredeti alapító okirat 7.pontja hatályát veszti, helyére lép az eredeti alapító okirat 8.pontja.
A 8.pont tartalma a következőket tartalmazza: 
8.) Az intézmény jogállása, vezetője, foglalkoztatottak jogviszonya:

Önálló jogi személy.
Vezetője az Ötv. 40.§ (1) bekezdésében foglaltak alapján az alapító önkormányzatok képviselő-testületei együttes ülésén minősített többséggel kinevezett körjegyző. A kinevezés határozatlan időre szól. 
A körjegyzői álláshelyet nyilvános pályázat útján kell betölteni. A pályázati eljárás előkészítésével és lefolytatásával kapcsolatos feladatokat a székhely önkormányzat polgármestere látja el.

A Körjegyzőség foglalkoztatottjainak jogviszonya köztisztviselői jogviszony, melyre a köztisztviselők jogállásáról szóló 1992. évi XXIII. törvény az irányadó. 

A 9. pont helyébe az alábbi rendelkezés lép:

9.) Az intézmény típus szerinti besorolása:
A tevékenységek jellege alapján közhatalmi szerv. 

A feladatellátáshoz kapcsolódó funkciója alapján önállóan működő és gazdálkodó szerv. 

A 10. pont helyébe az alábbi rendelkezés lép:

10.) A költségvetési szerv jogszabályban meghatározott közfeladata:

A Körjegyzőség ellátja az önkormányzat működésével, valamint az államigazgatási ügyek döntésre való előkészítésével és végrehajtásával kapcsolatos, valamint a nemzeti és etnikai kisebbségek jogairól szóló törvényben meghatározott feladatokat. 

A körjegyző ellátja a képviselő-testületek, a bizottságok, a kisebbségi önkormányzatok, és az önkormányzati képviselők és kisebbségi önkormányzati tagok működésével kapcsolatos igazgatási feladatokat, a polgármesterek hatáskörébe tartozó államigazgatási döntések előkészítését és végrehajtását. 
A testület a napirendek tárgyalását zárt ülésen folytatta.
Kmf.

Faller János
Pest Éva

polgármester
körjegyző

